- Hindi News
- National
- प्रधानमंत्री नेरेंद्र मोदी जामिया के दीक्षांत समारोह में नहीं होंगे शामिल
प्रधानमंत्री नेरेंद्र मोदी जामिया के दीक्षांत समारोह में नहीं होंगे शामिल
नई दिल्ली| वैज्ञानिकगोवर्धन मेहता 19 जनवरी को जामिया मिल्लिया इस्लामिया के वार्षिक दीक्षांत समारोह में मुख्य अतिथि होंगे क्योंकि प्रधानमंत्री नरेंद्र मोदी ने समय की कमी के कारण इस कार्यक्रम की अध्यक्षता करने में असमर्थता जताई है। विश्वविद्यालय ने नवंबर में मोदी को आमंत्रित किया था जिससे नया विवाद खड़ा हो गया था क्योंकि कई पूर्व छात्रों ने मोदी द्वारा वर्ष 2008 में विश्वविद्यालय के खिलाफ टिप्पणियों को देखते हुए आमंत्रण वापस लेने की मांग की थी। हालांकि जामिया ने मांग खारिज की थी और कहा था कि वह दीक्षांत समारोह की तारीख पर फैसला करने के लिए प्रधानमंत्री कार्यालय (पीएमओ) के जवाब तक का इंतजार करेगा। जामिया प्रवक्ता मुकेश रंजन ने कहा, हमें पीएमओ से जवाब मिला है कि प्रधानमंत्री समय की कमी की वजह से विश्वविद्यालय का दौरा नहीं कर पाएंगे। इसलिए, हमने गोवर्धन मेहता को आमंत्रित किया है जिन्होंने अपनी रजामंदी दी है जिसके बाद हमने उचित तारीख पर फैसला किया। रंजन ने कहा कि विश्वविद्यालय को पूर्व छात्रों के विरोध से कोई लेना देना नहीं है और वह निकट भविष्य में कभी मोदी की मेजबानी को लेकर आशान्वित है।
tgl_Latn sot_Latn hin_Deva hin_Deva hin_Deva